ศรีสุวรรณ เรียกร้อง ประวิตร ลาออกรักษาภาพลักษณ์รัฐบาล คสช.
วันนี้ (5 ก.พ.2561) นายศรีสุวรรณ จรรยา เลขาธิการองค์การพิทักษ์รัฐธรรมนูญไทย เรียกร้องให้ พล.อ.ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม ลาออกจากตำแหน่งตามที่ได้ประกาศไว้ โดยไม่ต้องรอผลการสอบสวนของ ป.ป.ช.ในฐานะเป็นชายชาติทหารและจะได้รับการสรรเสริญ เพื่อรักษาภาพลักษณ์ของรัฐบาล คสช. โดยนายศรีสุวรรณเชื่อว่า พล.อ.ประยุทธ์ จันทร์โอชา นายกรัฐมนตรี หรือนายพลทหารอย่าง พล.อ.อนุพงษ์ เผ่าจินดา สามารถควบตำแหน่งรัฐมนตรีว่าการกระทรวงกลาโหมได้นายศรีสุวรรณ ระบุด้วยว่า ไม่ได้คาดหวังกับการลาออกของ พล.อ.ประวิตร และหากผลการสอบสวนของ ป.ป.ช.สวนทางความคาดหวังของประชาชน จะใช้ช่องทางตามรัฐธรรมนูญ มาตรา 236 ในการเข้าชื่อ 20000 รายชื่อ ให้ตั้งคณะกรรมการอิสระเพื่อตรวจสอบการทำหน้าที่ของ ป.ป.ช.ขณะเดียวกัน นายศรีสุวรรณ จรรยา ในฐานะนายกสมาคมต่อต้านสภาวะโลกร้อน ยื่นหนังสือถึง พล.อ.ประยุทธ์ จันทร์โอชา นายกรัฐมนตรี เรื่องขอให้ตรวจสอบและลงโทษการละเลยการปฏิบัติหน้าที่ของผู้บริหารองค์การสวนสัตว์กรณีปล่อยปละละเลย ทำให้เสือโคร่งไซบีเรียตายโดยผิดธรรมชาติที่สวนสัตว์อุบลราชธานีโดยพื้นที่สวนสัตว์อุบลราชธานีได้มีการนำเข้าเสือโคร่งไซบีเรีย และเสือขาวจากต่างประเทศเข้ามาเลี้ยงไว้ และจัดแสดงเพื่อประโยชน์ในการศึกษา แต่เมื่อวันที่ 13 เมษายน 2560 มีผู้ประสงค์ร้ายนำอาหารเสือประเภทน่องไก่ ผสมวัตถุมีพิษยาฆ่าแมลงประเภทสารคาร์โบฟูแรน ทำให้เสือโคร่งไซบีเรียถึงแก่ความตาย ซึ่งกรณีดังกล่าวถือเป็นเรื่องใหญ่ และถือได้ว่าเป็นการสูญเสียสัตว์อนุรักษ์ที่จัดให้อยู่ในกลุ่มสัตว์ที่ใกล้สูญพันธุ์ตามบัญชีแดงของสหภาพสากลว่าด้วยการอนุรักษ์ แต่กรณีนี้ สวนสัตว์อุบลราชธานี องค์การสวนสัตว์ในพระบรมราชูปถัมภ์ กลับไม่มีผู้ใดออกมาให้ข่าวต่อสาธารณะ แต่กลับมีความพยายามปิดข่าวดังกล่าวไม่ให้เผยแพร่ออกไป
เลขาธิการองค์การพิทักษ์รัฐธรรมนูญไทยเรียกร้องให้ พล.อ.ประวิตร วงษ์สุวรรณ ลาออกจากตำแหน่งรองนายกรัฐมนตรีและรัฐมนตรีว่าการกระทรวงกลาโหม เพื่อรักษาภาพลักษณ์รัฐบาล คสช.
ศรีสุวรรณ จรรยา,องค์การพิทักษ์รัฐธรรมนูญไทย,พล.อ.ประวิตร วงษ์สุวรรณ,คสช.,นาฬิกาหรู,แหวนเพชร,ThaiPBSnews,ThaiPBS,ไทยพีบีเอส,ข่าวไทยพีบีเอส